Lolland-Falsters Stifts-Tidende, 1844-05-09
J Lolle=Posten læses Følgende om Sagen, mod Kjøbmand C. Fogh i Nakskov, paadømt at Hr. Byfoged Møller i Maribo den 2den dennes. Ved Stiftamtets Ordre af 3die April f. A. blev Kjøbmand C. Fogh af Nakskov sat under Justitiens Tiltale, for at have indkastet en Flaske med Svovlsyre i Procurator Smidts Bopæl, samt for voldeligen at have modsat sig og fornærmet Politiet, Efterat Sagen under 21de Juni f. A. var paakiendt ved Nakskov Kjøbstads Extraret af en Sættedommer og siden, efter Tiltaltes Begjæring indstævnet forden Kongl. Lands-Over- samt Hof= og Stadsret, blev ved nysnævnte Overretsdom af 26de September f. A. saavel det over Tiltaltes Person den 1ste Marts f. A. afgivne Arrestdecret, som flere i Sagen optagne Forhører og den efter Sagens Paa stevning brugte Behandling, saavelsom den ergangne Underretsdom, kjendte uefterrettelige at være, hvorfor Stiftamtet d. 1ste Novbr. f. A. beordrede Sagen paany foretaget og paakiendt, og under 11te Decbr. næstefter blev Actionen udvidet til, ogsaa at omfatte Tiltaltes Forhold, ved i Retten at udskjelde den fungerende Dommer, Cancelliesecretair, By- og Herredsfoged Hammerich, for en Løgner. J denne Sag blev ovennævnte Tid af bemeldte Hr. Byfoged Møller med Meddomsmand kjendt for Riest: Tiltalte Kjøbmand C. Foghbør bøde 40 Lod Sølv til Cancelliesecretair, By- og Herredsfoged Hammerich i Nakskov samt være Mindremand og desuden hensættes til Tugthuusarbeide i Møens Tugt- og Forbedringshuus i 2 Aar. For usømmelig Skrivemaade bør Tiltalte bøde 50 Rbd. Sølv til Nakskovs Kjøbstads Fattigkasse og ligesaa meget til Justitskassen. Endelig bør han udrede alle med Actionen lovlig forbundne Omkostninger, hvorunder indbefattes Salarium til Actor, Procurator Bonnezen 12 Rbd. og til Defensor Procurator Hviid 8 Rbd. Sølv, foruden Diætpenge og Reiseomkostninger til Sættedommeren, efter approberet Regning. Det Jdømte udredes inden 15 Dage efter denne Doms lovlige Forkyndelse og iøvrigt at efterkommes under Adfærd efter Loven. - Lollandspostens" Redaction tilføier følgende forklarende bemærkninger: Hvad Svovlsyrens Jndkastning til Procurator Smidt angaaer, da er Fogh, af Mangel paa tilstrækkeligt Beviis, ikke belagt med nogen Straf, omendskjøndt Dommen i sine Præmisser udhæver nogle Jndicier mod ham. Han er altsaa i dette Punct frikiendt for Actors videre Tiltale. Derimod har Retten anseet det godtgjort, at han har modsat sig og fornærmet Politiet, ved blandt Andet, uagtet Politimesteren med Rolighed og Værdighed betydede ham, at han skulde gaae til Arresten, da Forhør saa vilde blive optaget Dagen derpaa, ikke at adlyde denne Ordre, men stillede sig med Ryggen op imod en Dør og erklærede, at han hverken lod sig arrestere eller fratage sin Stok, som han holdt i Haanden, saalænge der var en Lask af den. Nu søgte Politimesteren at tage Stokken fra ham og i den Hensigt kastede han ham til Gulvet, men her omklamrede Fogh Politimesterens ene Been, og efter dennes beedigede Forklaring, som bestyrkes ved andre Vidneforklaringer og en fremlagt Lægeattest, beed han Politimesteren i det venstre Been, hvorved et Saar fremkom, som i nogen Tid inflammerede. Videre er Tiltalte overbeviist om, at have i Retten udskjeldt Dommeren, Hr. Cancelliesecretair Hammerich, for en Løgner. For dette sidste Punkt er tiltalte Fogh dømt til at bøde 40 Lod Sølv og være Mindremand.